Liu Xiaobo

Liu Siaobo (, 1955 m. gruodžio 28 d. – 2017 m. liepos 13 d.) – kinų intelektualas, žmogaus teisių aktyvistas, Nobelio taikos premijos laureatas.

 Ankstyvoji biografija 
Liu gimė 1955 m. Čangčune, Dziline, Kinijos LR, intelektualų šeimoje. 1969–1972 m., Sugrįžimo į kaimus kampanijos metu, su tėvu gyveno Vidinės Mongolijos Horčino Pirmų Gretų Vėliavos provincijoje. Būdamas devyniolikos dirbo Dzilino provincijos kaime, vėliau – statybų kompanijoje.

1976 m. studijavo Dzilino universitete ir įgijo bakalauro laipsnį literatūroje, o 1984 m. – magistro laipsnį Pekino pedagoginiame universitete.劉曉波簡歷 

Baigęs universitetą tęsė doktorantūros studijas Pekino pedagoginiame universitete, kurias įgijo 1988 m.

 Veikla 

Devintajame dešimtmetyje jo parašytos esė Pasirinkimų kritika – pokalbis su Li Zehou bei Estetika ir žmogaus laisvė pelnė pripažinimą akademinėje srityje. Pirmojoje esė buvo kritikuojama žymaus kinų mąstytojo Li Zehou filosofija.

1988–1989 m. apsilankė keliuose užsienio universitetuose (Kolumbijos universitete, Oslo universitete ir Havajų universitete kaip kviestinis mokslininkas.

1989 m. prasidėjus Tiananmenio aikštės protestams buvo JAV, tačiau nusprendė grįžti į Kiniją ir prisijungti prie judėjimo. Vėliau jis buvo pramintas „vienu iš keturių Tiananmenio džentelmenų“ už kelių šimtų studentų gyvybių išsaugojimą įtikinus juos palikti aikštę.South China Morning Post. „SCMP. „ Personal traits give 2010 Nobel Peace Prize winner global appeal. Nuoroda tikrinta on 9 October 2010.

2008 m. gruodžio 8 d. Liu buvo sulaikytas po dalyvavimo Chartijos 08 manifeste. Oficialiai buvo suimtas 2009 m. birželio 23 d., jį apkaltinus „už antivalstybinę ardomąją veiklą“.Benjamin Kang Lim, China’s top dissident arrested for subversion, Reuters, June 24, 2009.“刘晓波因涉嫌煽动颠覆国家政权罪被依法逮捕 “ (Liu Xiaobo Formally Arrested on 'Suspicion of Inciting Subversion of State Power' Charges), China Review News, June 24, 2009. Dėl tų pačių jam mestų kaltinimų 2009 m. gruodžio 23 d. jis buvo teisiamas ir nuteistas vienuolikai metų nelaisvės su politinių teisių atėmimu dvejiems metams. Būnant kalėjime buvo nominuotas Nobelio taikos premijai (apie tai jam pranešė advokatasMcKinnon, Mark. „Liu Xiaobo could win the Nobel Peace Prize, and he’d be the last to know“. The Globe and Mail. 2010 m. spalio 7 d. 'Ponia Liu sakė, kad jos vyrui žinią, kad Liu Xiaobo yra tarp nominuotųjų Nobelio Taikos premijai, pranešė advokatas ir kad jis būtų pritrenktas, jei laimėtų. “Manau, jis tikrai negalėtų tuo patikėti. Jis niekada nemanė būti nominuotas ir neminėjo jokių apdovanojimų. Daug metų jis prašė paremti Tiananmenio Motinas (1989 m. demonstracijose žuvusių studentų tėvų įkurtą grupę).”'), o 2010 m. spalio 8 d. tapo laureatu.

 Nobelio taikos premija 
2010 m. spalio 7 d. Norvegijos televizija pranešė, kad Liu Xiaobo yra vienas iš kandidatų 2010 m. Nobelio taikos premijai. 2010 m. spalio 8 d. Nobelio premijos komitetas apdovanojo jį premija „už jo ilgą ir taikią kovą už pagrindines žmogaus teises Kinijoje“. Norvegijos Nobelio komiteto prezidentas Thorbjørn Jagland teigė, kad dar eigos pradžioje buvo aišku, jog Liu taps laureatu. Kinijos užsienio reikalų ministerija anksčiau buvo įspėjusi Nobelio komitetą nesuteikti apdovanojimo Liu, nes tai esą būtų prieš Nobelio principus.

Pats Liu Xiaobo šį apdovanojimą dedikavo „liepos 4-osios prarastoms sieloms“, žmonėms, žuvusiems 1989 m. Kinijos vyriausybei malšinant masinius protestus Pekino Tiananmenio aikštėje.

Nobelio taikos premija Liu Xiaobo buvo įteikta 2010 m. gruodžio 10 d. jam nedalyvaujant ceremonijoje.Nobelio taikos premija šiemet bus teikiama nedalyvaujant laureatui arba jo atstovams, 15min.lt, 2010 gruodžio 8 d.

 Apdovanojimai 
 Hellman-Hammett Grant (1990, 1996)
 Fondation de France apdovanojimas (2004)
 Honkongo žmogaus teisių spaudos apdovanojimai (2004, 2005, 2006)
 Homo Homini apdovanojimas (2009)
 PEN/Barbara Goldsmith laisvės rašyti apdovanojimas (2009)
 Hermann Kesten apdovanojimas (2010)
 Nobelio taikos premija (2010)

 Nuorodos 
 Oficialus Nobelio puslapis Liu Xiaobo

 Šaltiniai 

Kategorija:Nobelio taikos premijos laureatai
Kategorija:Kinijos rašytojai